ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈԻ Մ**

2021 թվականի -ի N - Ն

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

«Հայաստանի Հանրա­պե­տու­թյան բյու­ջե­տա­­յին հա­­մակարգի մասին» Հայաստանի Հանրապետության օրենքի 23-րդ հոդվածի 3-րդ մասին համապատասխան` Հայաստանի Հանրապետության կառավարությունը ո ր ո շ ու մ է.

1. «Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքի N 1 հավելվածի N 2 աղյուսակում կատարել վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի ‹‹Հայաստանի Հանրապետության 2021 թվականի պետական բյուջեի կատարումն ապահովող միջոցառումների մասին›› N 2215-Ն որոշման NN 3, 4, 5, 9, 9.1 և 10 հավելվածներում կատարել փոփոխություններ և լրացումներ` համաձայն NN 1, 2, 3, 4, 5 և 6 հավելվածների:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ ՆԻԿՈԼ ՓԱՇԻՆՅԱՆ

**Հ Ի Մ Ն Ա Վ Ո Ր Ո Ւ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**Իրավական ակտի անհրաժեշտությունը (նպատակը).**

«Հայաստանի Հանրապետության 2021 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին Հայաստանի Հանրապետության կառավարության որոշման նախագիծը բխում է` Երևան քաղաքի Կորյունի 15, 17 և 19 հասցեներում տեղակայված շենքերի 2021 թվականին փաստացի կատարված ջեռուցման և ջրամատակարարման ծախսերը Հայաստանի ազգային ագրարային համալսարանին հատկացնելու անհրաժեշտությունից:

**Ընթացիկ իրավիճակը և խնդիրները.**

ՀՀ կառավարության 2018 թվականի N 314-Ա որոշմամբ Երևան քաղաքի Կորյունի 15, 17 և 19 հասցեներում գտնվող 3-րդ և 4-րդ մասնաշենքերի օգտագործողները ՀՀ պետական բյուջեից սնվող առանձին կառույցներ են, իսկ ամբողջ 5-րդ մասնաշենքի օգտագործողը՝ Հայաստանի ազգային ագրարային համալսարանն է /ՀԱԱՀ/։ Որպես ժամանակավոր լուծում ընդունելի է համարվել ՀԱԱՀ-ի կողմից վերոնշյալ հասցեների բոլոր մասնաշենքերի ջրամատակարարման և ջեռուցման ապահովման պարտավորության ստանձնումը:

ՀՀ կառավարության 2020 թվականի դեկտեմբերի 17-ի թիվ 2109-Ն որոշմամբ Երևան քաղաքի Կորյունի 15, 17 և 19 հասցեներում տեղակայված շենքերի 2019 և 2020 թվականներին փաստացի կատարված, ինչպես նաև 2020 թվականին դեռևս կատարվելիք ջեռուցման և ջրամատակարարման ծախսերը փոխհատուցելու նպատակով Հայաստանի ազգային ագրարային համալսարանին հատկացվել է 11,576.5 հազար դրամ: Ներկայումս անհրաժեշտություն է առաջացել ՀԱԱՀ-ին փոխհատուցել 2021 թվականի հունվար-հուլիս ամիսների ջեռուցման և ջրամատակարարման ծառայությունների գծով ծախսերը: Բոլոր կառույցներն ընդունում են, որ խնդրո առարկա շենքերի ջեռուցման և ջրամատակարարման ծախսերը պետք է բաշխվեն իրենց փաստացի զբաղեցրած տարածքներին համամասնորեն, սակայն հաշվարկներում կիրառվել է լրացուցիչ գործակից, որը, բացի զբաղեցրած տարածքի տոկոսային կշիռը, հաշվի է առնվել նաև տվյալ ժամանակաշրջանում ջեռուցման և ջրամատակարարման ծառայություններից օգտվելու ժամանակահատվածը․ այսպես, ՀՀ դատական դեպարտամենտը, ՀՀ բարձրագույն դատական խորհրդը, Բնապահպանության և ընդերքի տեսչական մարմնը և Կոռուպցիայի կանխարգելման հանձնաժողովը գործում են շուրջօրյա, իսկ հիմնադրամը գործում է թերբեռնված, որի արդյունքում առաջարկվել է 2021 թվականին փաստացի կատարված ջեռուցման և ջրամատակարարման ծախսերի փոխհատուցման բաշխման համար կիրառել բաշխման հետևյալ կշիռները․ հիմնադրամի համար՝ 0,3, մյուսների համար՝ 1,0 /բաշխումը կցվում է/։

**Կարգավորման նպատակը և բնույթը.**

Հայաստանի ազգային ագրարային համալսարանի Երևան քաղաքի, Կորյունի 15, 17 և 19 հասցեներում տեղակայված շենքերի 2021 թվականին փաստացի կատարված, ջեռուցման և ջրամատակարարման ծախսերը փոխհատուցելու նպատակով, 2021 թվականի ՀՀ պետական բյուջեով ՀՀ դատական դեպարտամենտին, ՀՀ բարձրագույն դատական խորհրդին, Կոռուպցիայի կանխարգելման հանձնաժողովին և ՀՀ բնապահպանության և ընդերքի տեսչական մարմնին ջեռուցման և ջրամատակարարման նպատակով հատկացված 6,372.1 հազար դրամի սահմաններում, վերջիններիս կողմից (ՀՀ դատական դեպարտամենտ, ՀՀ բարձրագույն դատական խորհուրդ՝ 4,525.3 հազար դրամ, Կոռուպցիայի կանխարգելման հանձնաժողով՝ 846.2 հազար դրամ և ՀՀ բնապահպանության և ընդերքի տեսչական մարմին՝ 1,000.6 հազար դրամ) առաջարկվում է կատարել վերաբաշխում, որոնց նվազեցման արդյունքում հետագայում ՀՀ պետական բյուջեի հաշվին նշված գումարի չափով ֆինանսական միջոցների վերականգնման անհրաժեշտություն չի լինի։

Նախարարությունն առաջարկում է վերաբաշխված 6.372.1 հազար դրամը դրամաշնորհային պայմանագրի հիման վրա տրամադրել Հայաստանի ազգային ագրարային համալսարանին բյուջետային ծախսերի տնտեսագիտական դասակարգման «Այլ ընթացիկ դրամաշնորհներ» հոդվածով:

**Նախագծի մշակման գործընթացում ներգրավված ինստիտուտները և անձինք.**

ՀՀ կրթության, գիտության, մշակույթի և սպորտի նախարարության, աշխատակիցները:

**Իրավական ակտի կիրարկման դեպքում ակնկալվող արդյունքը.**

Հայաստանի Հանրապետության կառավարության սույն որոշման նախագծի ընդունման արդյունքում կապահովվի Երևան քաղաքի Կորյունի 15, 17, 19 հասցեներում տեղակայված կառավարչական հիմնարկների բնականոն գործունեությունը։

**Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

«Հայաստանի Հանրապետության 2021 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի:

**Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

**Այլ տեղեկություններ.**

Չկան: